title: http://risaleoku.com/oku/ossozler/38
article: يدنجى سوز
  شو كائناتڭ طلسمِ مغلقنى آچان
  ﴿اٰمَنْتُ بِاللّٰهِ وَ بِالْيَوْمِ اْلاٰخِرِ﴾
  روحِ بشر ايچون سعادت قپوسنى فتح ايدن نه قدر قيمتدار ايكى طلسمِ مشكلكشا اولديغنى و صبر ايله خالقنه توكّل و إلتجا و شكر ايله رزّاقندن سؤال و دعا· نه قدر نافع و ترياق گبى ايكى علاج اولديغنى· و قرآنى ديڭلهمك، حكمنه إنقياد ايتمك، نمازى قيلمق، كبائرى ترك ايتمك· أبد الآباد يولجيلغنده نه قدر مهمّ، دگرلى رونقدار بر بيلت، بر زادِ آخرت، بر نورِ قبر اولديغنى آڭلامق ايسترسهڭ· شو تمثيلى حكايهجگه باق، ديڭله:
  بر زمان بر عسكر، ميدانِ حرب و إمتحانده، كار و ضرر دوراننده پك مدهش بر وضعيته دوشر. شويله كه:
  صاغ و صول ايكى طرفندن دهشتلى درين ايكى ياره ايله يارهلى و آرقهسنده جسيم بر آرسلان، اوڭا صالديرمق ايچون بكلهيور گبى طورييور. و گوزى اوڭنده بر دار آغاجى ديكيلمش، بتون سَوْدكلرينى آصوب محو ايدييور، اونى ده بكلهيور. هم بو حالى ايله برابر اوزون بر يولجيلغى وار، نَفى ايديلييور. او بيچاره، شو دهشت ايچنده، مأيوسانه دوشونوركن· صاغ جهتنده خضر گبى بر خيرخَواه، نورانى بر ذات پيدا اولور. اوڭا دير: "مأيوس اولمه. سڭا ايكى طلسم ويروب اوگرهتهجگم. گوزلجه إستعمال ايتسهڭ، او آرسلان، سڭا مسخّر بر آت اولور. هم او دار آغاجى، سڭا كيف و تنزّه ايچون خوش بر صالنجاغه دونر. هم سڭا ايكى علاج ويرهجگم. گوزلجه إستعمال ايتسهڭ· او ايكى متعفّن يارهلرڭ، ايكى گوزل قوقولى گُلِ محمّدى (عليه الصلاة والسلام) دينلن لطيف چيچگه إنقلاب ايدرلر. هم سڭا بر بيلت ويرهجگم. اونڭله، اوچار گبى بر سنهلك بر يولى، بر گونده كسرسڭ. ايشته أگر اينانميورسهڭ، بر پارچه تجربه ايت. تا طوغرى اولديغنى آڭلايهسڭ." حقيقةً بر پارچه تجربه ايتدى. طوغرى اولديغنى تصديق ايتدى. أوت بن، يعنى شو بيچاره سعيد دخى بونى تصديق ايدرم. چونكه برآز تجربه ايتدم، پك طوغرى گوردم. بوندن صوڭره بردن گوردى كه: صول جهتندن شيطان گبى دسّاس، عيّاش آلداتيجى بر آدم، چوق زينتلر، سوسلى صورتلر، فانتازيهلر، مُسكِرْلر برابر اولديغى حالده گلدى. قارشيسنده طوردى. اوڭا ديدى:
  شو كائناتڭ طلسمِ مغلقنى آچان
  ﴿اٰمَنْتُ بِاللّٰهِ وَ بِالْيَوْمِ اْلاٰخِرِ﴾
  روحِ بشر ايچون سعادت قپوسنى فتح ايدن نه قدر قيمتدار ايكى طلسمِ مشكلكشا اولديغنى و صبر ايله خالقنه توكّل و إلتجا و شكر ايله رزّاقندن سؤال و دعا· نه قدر نافع و ترياق گبى ايكى علاج اولديغنى· و قرآنى ديڭلهمك، حكمنه إنقياد ايتمك، نمازى قيلمق، كبائرى ترك ايتمك· أبد الآباد يولجيلغنده نه قدر مهمّ، دگرلى رونقدار بر بيلت، بر زادِ آخرت، بر نورِ قبر اولديغنى آڭلامق ايسترسهڭ· شو تمثيلى حكايهجگه باق، ديڭله:
  بر زمان بر عسكر، ميدانِ حرب و إمتحانده، كار و ضرر دوراننده پك مدهش بر وضعيته دوشر. شويله كه:
  صاغ و صول ايكى طرفندن دهشتلى درين ايكى ياره ايله يارهلى و آرقهسنده جسيم بر آرسلان، اوڭا صالديرمق ايچون بكلهيور گبى طورييور. و گوزى اوڭنده بر دار آغاجى ديكيلمش، بتون سَوْدكلرينى آصوب محو ايدييور، اونى ده بكلهيور. هم بو حالى ايله برابر اوزون بر يولجيلغى وار، نَفى ايديلييور. او بيچاره، شو دهشت ايچنده، مأيوسانه دوشونوركن· صاغ جهتنده خضر گبى بر خيرخَواه، نورانى بر ذات پيدا اولور. اوڭا دير: "مأيوس اولمه. سڭا ايكى طلسم ويروب اوگرهتهجگم. گوزلجه إستعمال ايتسهڭ، او آرسلان، سڭا مسخّر بر آت اولور. هم او دار آغاجى، سڭا كيف و تنزّه ايچون خوش بر صالنجاغه دونر. هم سڭا ايكى علاج ويرهجگم. گوزلجه إستعمال ايتسهڭ· او ايكى متعفّن يارهلرڭ، ايكى گوزل قوقولى گُلِ محمّدى (عليه الصلاة والسلام) دينلن لطيف چيچگه إنقلاب ايدرلر. هم سڭا بر بيلت ويرهجگم. اونڭله، اوچار گبى بر سنهلك بر يولى، بر گونده كسرسڭ. ايشته أگر اينانميورسهڭ، بر پارچه تجربه ايت. تا طوغرى اولديغنى آڭلايهسڭ." حقيقةً بر پارچه تجربه ايتدى. طوغرى اولديغنى تصديق ايتدى. أوت بن، يعنى شو بيچاره سعيد دخى بونى تصديق ايدرم. چونكه برآز تجربه ايتدم، پك طوغرى گوردم. بوندن صوڭره بردن گوردى كه: صول جهتندن شيطان گبى دسّاس، عيّاش آلداتيجى بر آدم، چوق زينتلر، سوسلى صورتلر، فانتازيهلر، مُسكِرْلر برابر اولديغى حالده گلدى. قارشيسنده طوردى. اوڭا ديدى: